প্ৰধানমন্ত্ৰীয়ে নিলাম কৰিলে অলিম্পিয়ানৰ উপহাৰ! সৰ্বাধিক মূল্য লাভলিনাৰ বক্সিং গ্ল’ভছৰ

দেশৰ সাংস্কৃতি মন্ত্ৰালয়ে আয়োজন কৰিছে ই-নিলাম। ছেপ্টেম্বৰৰ পৰা প্ৰধানমন্ত্ৰীয়ে লাভ কৰা উপহাৰ আৰু স্মৰণিকাসমূহৰ ই-নিলামৰ আয়োজন কৰা হৈছে। ই-নিলামত টকিঅ’ অলিম্পিক আৰু পেৰালিম্পিক খেলুৱৈসকলৰ হাতমোজা, ৰেকেট আৰু অন্যান্য সামগ্ৰীও সামৰি লোৱা হৈছে।

এমাহযোৰি চলিব এই নিলাম প্ৰক্ৰিয়া। ই-নিলামৰ পৰা পোৱা ধন প্ৰদান কৰা হ’ব নমামি গঙ্গা মিছনক।

ই-নিলামত অসমৰ বক্সাৰ লাভলিনাৰ বক্সিং গ্ল’ভছ যোৰৰ নিবিদা সৰ্বাধিক। এতিয়ালে ১০কোটি অতিক্ৰম কৰিছে গ্ল’ভছ যোৰৰ নিবিদাই।

খেলুৱৈসকলৰ অটোগ্ৰাফ ফ্ৰেমৰ বাবে নিবিদাও এক কোটি অতিক্ৰম কৰিছে।